28. 10. 94- De Europæiske Fællesskabers Tidende Nr. L 279/29 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 6. juli 1994 om kapitalforhøjelse, kreditgarantier og eksisterende skattefritagelse til fordel for TAP (Kun den portugisiske udgave er autentisk) (Tekst af betydning for EØS) (94/698/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 93, stk. 2, første afsnit, efter i overensstemmelse med nævnte artikel at have givet de interesserede parter en frist til at fremsætte deres bemærkninger, under henvisning til disse bemærkninger, og ud fra følgende betragtninger : I Ved skrivelse af 26. januar 1994, indgået hos Kommissio- nens Generalsekretariat den 31. januar 1994, underrettede de portugisiske myndigheder i henhold til traktatens artikel 93, stk. 3, Kommissionen om en planlagt forhøj- else af kapitalen i det nationale luftfartsselskab, Trans- portes Aéreos Portugueses SÅ (i det følgende benævnt »TAP«). Støtten registreredes hos Kommissionen den 24. februar 1994 som anmeldt støtte N 122/94. De portugi- siske myndigheder fremsendte sammen med anmeldelsen et omstruktureringsprogram benævnt »Strategisk, økono- misk og finansiel omstruktureringsplan« (i det følgende benævnt »planen«). De portugisiske myndigheder og TAP havde i forvejen på et møde med de pågældende tjeneste- mænd i Kommissionens Generaldirektorat VII (transport) den 25. januar 1994 i Bruxelles meddelt, at de havde til hensigt at yde støtte til TAP. På dette møde opfordrede den portugisiske regering Kommissionen til at anmode om de oplysninger, den måtte behøve til vurdering af støtteansøgningen, direkte fra TAP. TAP fremlagde senere yderligere oplysninger samt en portugisisk og en engelsk udgave af en rapport fra Banco Portugués de Investimento (BPI) og Barclays de Zoete Wedd Ltd (BZW) (i det følgende benævnt »konsulenterne«) om TAP's omstruktu- rering og strategiske valgmuligheder. Ved skrivelse af 19. maj 1993 (?) foreslog Kommissionen i henhold til traktatens artikel 93, stk. 1, den portugisiske regering at træffe de fornødne foranstaltninger til at afskaffe TAP's skattefritagelse. Kommissionen anførte i sit forslag, at hvis den portugisiske regering undlod at træffe de fornødne foranstaltninger, ville Kommissionen even- tuelt indlede proceduren i traktatens artikel 93, stk. 2, over for skattefritagelsen. Den portugisiske regering meddelte Kommissionen, at den ville behandle spørgs- målet i forbindelse med det kommende omstrukturerings- program. I ovennævnte plan foreslår den portugisiske regering i realiteten først at afskaffe skattefritagelsen ved omstruktureringens afslutning, dvs. ved udgangen af 1997. Kommissionen besluttede at indlede proceduren i trakta- tens artikel 93, stk. 2, over for ovennævnte støtteforan- staltninger og underrettede den portugisiske regering om denne beslutning ved skrivelse af 21. marts 1994. Denne skrivelse blev offentliggjort i De Europæiske Fællesska- bers Tidende og tredjeparter blev opfordret til at fremsætte deres bemærkninger senest en måned efter offentliggørelsen (?). De portugisiske myndigheder besva- rede Kommissionens skrivelse ved skrivelse af 21. april () EFT nr. C 163 af 15. 6. 1993, s. 5. (?) EFT nr. C 93 af 30. 3. 1994, s. 12.